Θέμα: Modern Greek Language (Secondary School)
Ερώτηση: «Αρκτούρος»: Ο Αρκτούρος ιδρύθηκε το 1992 στην Ελλάδα με σκοπό να προσφέρει καταφύγιο στην άγρια ζωή που βρισκόταν υπό απειλή, να εκπαιδεύσει και να ενημερώσει τον κόσμο σε σχέση με απειλούμενα είδη πανίδας που ζουν στη χώρα, καθώς και να αναβαθμίσει αποψιλωμένες δασικές περιοχές με δενδροφυτεύσεις. Ο πρώτος στόχος που εκπληρώθηκε ήταν το τέλος της αρκούδας χορεύτριας. Το όνομα Αρκτούρος προέρχεται από τον αρχαίο ελληνικό μύθο του Δία και της Καλλιστούς και σημαίνει ο φύλακας της άρκτου. Ως μια Μη Κερδοσκοπική Οργάνωση, ο Αρκτούρος λειτουργεί με τη βοήθεια ιδιωτικής πρωτοβουλίας σε οικονομικό και πρακτικό επίπεδο, ώστε να προσφέρει το έργο του με απόλυτη διαφάνεια και ανεξαρτησία. Ο εθελοντισμός, οι χορηγίες και η υιοθεσία άγριων ζώων βοηθούν την οργάνωση Αρκτούρος να συντηρεί το Περιβαλλοντικό Κέντρο Αρκτούρου στο Νυμφαίο και στην Αγραπιδιά Φλώρινας, το Κτηνιατρικό Κέντρο και μια μόνιμη Ομάδα Άμεσης Επέμβασης. Παράλληλα, τα έσοδα επιτρέπουν στον Αρκτούρο να δημιουργεί δράσεις και προγράμματα στη φύση για παιδιά και ενήλικες. Ο βασικός άξονας λειτουργίας του Αρκτούρου είναι η προστασία άγριων και προστατευόμενων ζώων που ζουν στην Ελλάδα όπως: η αρκούδα, η καφέ αρκούδα, ο λύκος, το τσακάλι, το ζαρκάδι, το ελάφι, το αγριόγιδο, η βίδρα και ο ελληνικός ποιμενικός. Αυτά τα θηλαστικά χάρη στον Αρκτούρο ζουν στην Ελλάδα ελεύθερα στα δάση ή στα δύο καταφύγια της οργάνωσης. Επιπλέον, ο Αρκτούρος, γνωρίζοντας ότι τα ζώα που προστατεύει μπορεί να αποτελέσουν απειλή το ένα για το άλλο ή η έλλειψή τους να έχει καταστροφικό αντίκτυπο στη διατροφική αλυσίδα της φύσης, εκτρέφει και παρέχει δωρεάν ελληνικούς ποιμενικούς σε κτηνοτρόφους ορεινών περιοχών. https://www.youbehero.com/gr/cause/arcturos Διασκευάστηκε για τις ανάγκες της εξέτασης. Χρησιμοποιώντας αποκλειστικά τις πληροφορίες από το παραπάνω κείμενο, χαρακτηρίστε την πρόταση: Η εξαφάνιση της αρκούδας μπορεί να προκαλέσει πρόβλημα στη φύση.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0